CELEX: 62019TN0044
Language: bg
Date: 2019-01-23 00:00:00
Title: Дело T-44/19: Жалба, подадена на 23 януари 2019 г. — Globalia Corporación Empresarial/EUIPO — Touring Club Italiano (TC Touring Club)

11.3.2019   
            
            
               BG
            
            
               Официален вестник на Европейския съюз
            
            
               C 93/77
            
         
      Жалба, подадена на 23 януари 2019 г. — Globalia Corporación Empresarial/EUIPO — Touring Club Italiano (TC Touring Club)
      (Дело T-44/19)
      (2019/C 93/99)
      Език на жалбата: английски
      
         Страни
      
      
         Жалбоподател: Globalia Corporación Empresarial, SA (Люкмайор, Испания) (представител: A. Gómez López, адвокат)
      
         Ответник: Служба на Европейския съюз за интелектуална собственост (EUIPO)
      
         Друга страна в производството пред апелативния състав: Touring Club Italiano (Милано, Италия)
      
         Данни за производството пред EUIPO
      
      
         Заявител на спорната марка: жалбоподателят пред Общия съд
      
         Спорна марка: Заявка за фигуративна марка на Европейския съюз „TC Touring Club“ в червен и светлосив цвят — заявка за регистрация № 15 299 001
      
         Производство пред EUIPO: производство по възражение
      
         Обжалвано решение: решение на четвърти апелативен състав на EUIPO от 9 ноември 2018 г. по преписка R 448/2018-4
      
         Искания
      
      Жалбоподателят моли Общия съд:
      
                  —
               
               
                  да отмени обжалваното решение поради нарушение на член 95, параграфи 1 и 2 от Регламент (ЕС) 2017/1001 на Европейския парламент и на Съвета, представляващо съществена процесуална грешка, и/или
               
            
                  —
               
               
                  да отмени обжалваното решение поради погрешно прилагане на член 47, параграф 2 от Регламент (ЕС) 2017/1001 на Европейския парламент и на Съвета и да установи, че доказателствата за „реалното“ използване на по-ранната марка са недостатъчни или неубедителни, и/или
               
            
                  —
               
               
                  да отмени обжалваното решение поради погрешно прилагане на член 8, параграф 1, буква б) от Регламент (ЕС) 2017/1001 на Европейския парламент и на Съвета и да установи, че не съществува вероятност от объркване на конфликтните марки,
               
            
                  —
               
               
                  да осъди ответника и встъпилата в производството пред апелативния състав страна, ако участва в настоящото производство, да заплатят разноските.
               
            
         Изложени основания
      
      
                  —
               
               
                  Нарушение на член 95, параграфи 1 и 2 от Регламент (ЕС) 2017/1001 на Европейския парламент и на Съвета,
               
            
                  —
               
               
                  Нарушение на член 47, параграф 2 от Регламент (ЕС) 2017/1001 на Европейския парламент и на Съвета
               
            
                  —
               
               
                  Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.